[{"text_idx": "#000001", "text": "Toodangu maht kasvas kolmandikus to\u0308o\u0308tleva to\u0308o\u0308stuse harudes"}, {"text_idx": "#000002", "text": "Statistikaameti andmetel va\u0308henes to\u0308o\u0308stusettevo\u0303tete toodang juunis vo\u0303rdluses eelmise aasta sama kuuga 6%. To\u0308o\u0308stuse kolmest sektorist va\u0308henes toodang to\u0308o\u0308tlevas to\u0308o\u0308stuses ja ma\u0308eto\u0308o\u0308stuses ning kasvas eelmise aasta madalast vo\u0303rdlusbaasist tingituna energeetikas."}, {"text_idx": "#000003", "text": "To\u0308o\u0308tlevas to\u0308o\u0308stuses toodeti mo\u0308o\u0308dunud aasta juuniga vo\u0303rreldes 6% va\u0308hem toodangut. Erinevalt kahest eelnevast kuust oli statistikaameti analu\u0308u\u0308tik Helle Bunderi so\u0303nul juunis siiski na\u0308ha suundumust toodangu kasvule rohkemates to\u0308o\u0308stusharudes. \u201eMo\u0303ningane kasv toimus kolmandikus to\u0308o\u0308tleva to\u0308o\u0308stuse harudes. Suurema osata\u0308htsusega tegevusaladest suurenes kasv toiduainete ning arvuti ja elektroonikaseadmete tootmises, va\u0308henes aga metalltoodete ja elektriseadmete tootmine ning puidu to\u0308o\u0308tlemine\u201c lisas Bunder."}, {"text_idx": "#000004", "text": "Kogu to\u0308o\u0308tleva to\u0308o\u0308stuse toodangust 68% mu\u0308u\u0308di va\u0308listurule, ekspordi osa mu\u0308u\u0308gist oli suurim elektroonika- ja farmaatsiatoodete tootmises. Korrigeerimata andmetel ja\u0308i toodangu mu\u0308u\u0308k ekspordiks vo\u0303rreldes eelmise aastaga samale tasemele ning siseturule va\u0308henes 1%."}, {"text_idx": "#000005", "text": "Sesoonselt korrigeeritud andmetel toodeti juunis vo\u0303rreldes maiga to\u0308o\u0308stuses kokku 8% ja to\u0308o\u0308tlevas to\u0308o\u0308stuses 7% rohkem toodangut."}, {"text_idx": "#000006", "text": "Energeetika valdkonnas suurenes elektri tootmine vo\u0303rreldes 2019. aasta juuniga 3% ja soojuse tootmine 2%."}, {"text_idx": "#000007", "text": "To\u0308o\u0308tleva to\u0308o\u0308stuse toodangu mahuindeks ja selle trend, jaanuar 2010 \u2013 juuni 2020(2015 = 100)"}, {"text_idx": "#000008", "text": "* Eemaldatud on kuude to\u0308o\u0308pa\u0308evade arvu erinevus ja regulaarselt korduvate hooajaliste tegurite mo\u0303ju. Arvutatakse ainult vo\u0303rdluseks eelmise kuuga.\n** Eemaldatud on kuude to\u0308o\u0308pa\u0308evade arvu erinevus. Arvutatakse ainult vo\u0303rdluseks eelmise aasta sama kuuga."}, {"text_idx": "#000009", "text": "To\u0308o\u0308stustoodangu indeksi koostamiseks kogub ja analu\u0308u\u0308sib statistikaamet andmeid majandus- ja kommunikatsiooniministeeriumi tellimusel, et saada aru, kuidas la\u0308heb Eesti majandusel."}, {"text_idx": "#000014", "text": "Sisesta e-posti aadress ja ole kursis kinnisvaraturu liikumistega!"}, {"text_idx": "#000015", "text": "10.10.2023 Kinnisvaratehingute maksustamine ja kohtupraktika"}]